ΑΦΑΙΡΕΣΗ,ΕΠΙΘΕΩΡΗΣΗ,ΕΛΕΓΧΟΣ ΚΑΙ ΕΠΑΝΑΤΟΠΟΘΕΤΗΣΗ ΚΥΛΙΝΔΡΟΚΕΦΑΛΗΣ.

Κατασκευάζεται κυρίως από κράμα αλουμινίου και παλαιότερα από χυτοσίδηρο. Προσαρμόζεται επάνω στο μπλόκ των κυλίνδρων του κινητήρα και είναι ολόσωμη. Μεταξύ κυλινδροκεφαλής και μπλόκ κυλίνδρων παρεμβάλλεται η φλάντζα, η σύνδεση μεταξύ τους γίνεται με βίδες ή μπουζόνια. Η φλάντζα παραλαμβάνει τυχόν ανωμαλίες των επιφανειών. Στους αερόψυκτους κινητήρες υπάρχουν τόσες κυλινδροκεφαλές όσες και οι κύλινδροι.

**Η παραμόρφωση της κυλινδροκεφαλής οφείλεται** : Σε κακή ψύξη , σε ανομοιόμορφη σύσφιξη των μπουζονιών , σε κακή χύτευση.

**Το σφίξιμο της κυλινδροκεφαλής γίνεται είτε χιαστί , είτε κυκλικά από το κέντρο προς τα έξω. Αντίστροφα εργαζόμαστε για το λύσιμό της (από έξω προς τα μέσα).**